કબડ્ડીની રમતમાં ૭-૭ ખેલાડીઓવાળી બે ટૂકડીઓ હોય છે અને ૩ વધારાના ખેલાડીઓ હોય છે. ખેલાડીઓ રમતના મેદાનમાં આવ્યા બાદ ટોસ જીતીને જીતવાવાળી દાવ લઈને પોતાની ટીમને એક ખેલાડી સામેની વિપક્ષી ટીમમાં મોકલે છે. આ ખેલાડી કબડ્ડી-કબડ્ડી બોલતો બોલતો જાય છે અને સામેની ટીમના ખેલાડીઓને અડકવાનો પ્રયાસ કરે છે. આ દરમિયાન તે પોતાનો શ્ર્વાસ તૂટી ન જાય તેની કાળજી રાખી સતત કબડ્ડી બોલતો રહે છે. શ્ર્વાસ તૂટી જાય એ સ્થિતિમાં તેણે ભાગીને પોતાના મેદાનમાં પરત આવી જવાનું રહે છે. જ્યાં સુધી શ્ર્વાસ ટકાવી કબડ્ડી-કબડ્ડી બોલી શકે ત્યાં સુધીમાં તેણે પોતાની ચપળતા વાપરી સામેના પક્ષના ખેલાડી/ખેલાડીઓને અડકવાનો પ્રયાસ કરતા રહેવાનું હોય છે. તે સામેના પક્ષના જે ખેલાડીને અડકી લે તે આઉટ જાહેર કરાય છે, પણ જો તે પોતે એ સમયમાં સામેના ખેલાડીઓના કબજામાં આવી જાય અને કબડ્ડી-કબડ્ડી બોલતો બંધ થઈ જાય તો તે આઉટ થઈ જાય છે. આ પ્રક્રિયા બન્ને તરફના ખેલાડીઓ વચ્ચે વારાફરતી ચાલતી રહે છે. આ રીતે થતાં અંતે જે પક્ષમાં વધુ ખેલાડીઓ બચી રહે છે તે પક્ષને વિજેતા જાહેર કરાય છે.